Anemarrhena asphodeloides

Anemarrhena asphodeloides er en flerårig urt i aspargesfamilien. Den har ingen nære slektninger og har til dels blitt regnet til en egen familie, Anemarrhenaceae.

Den har en horisontal jordstengel som er 10 cm lang og 0,5–1,7 cm tykk. Bladene er grunnstilte, graslignende, 10–60 cm lange og 0,15–1 cm brede. Blomsterstengelen er 35–100 cm lang med blomstene i en endestilt klase. Blomstene er rosa, lyst fiolette eller hvite. Det er tre pollenbærere. Frukten er en kapsel med flattrykte frø. 

Planten vokser i kratt og eng på steder med sand og mye sol. Den er utbredt i Nord-Kina, Korea og Mongolia. Jordstengelen blir brukt i tradisjonell kinesisk medisin. Det kinesiske navnet er zhi mu (知母).

 Kilder 



 Eksterne lenker 


Kategori:Agavoideae
Kategori:Medisinplanter